**Donald Edmond «Donnie» Wahlberg jr.** (født 17. august 1969) er en amerikansk skuespiller og artist fra Boston i Massachusetts. Han er medlem av det amerikanske boybandet New Kids on the Block.

Wahlberg debuterte som skuespiller i 1996 med filmen *Bullet*, der Mickey Rourke og Tupac Shakur hadde hovedrollene. Samme år dukket han som en av kidnapperne i filmen *Ransom* med Mel Gibson. Wahlberg fikk oppmerksomhet for sin rolle i filmen *The Sixth Sense* fra 1999, der han spilte en tidligere pasient av Bruce Willis' rollefigur i begynnelsen av filmen. Denne rollen var opprinnelig beregnet for en 13 år gammel gutt, inntil Wahlberg møtte forfatter og regissør M. Night Shyamalan. I 2001 fikk Wahlberg en rolle i TV-miniserien *Krigens brorskap*, der handlingen er lagt til den andre verdenskrig. 

Wahlberg hadde også hovedrollen i dramaserien *Boomtown*, som gikk på NBC i 2002 og 2003. Der spilte han en etterforsker i Los Angeles-politiet. I 2005 spilte Wahlberg rollen som etterforsker Eric Matthews i filmen *Saw II*. Han gjentok denne rollen i *Saw III* i 2006 og på nytt i *Saw IV* i 2007. I oppfølgeren *Saw V* i 2008 var han med via arkivopptak fra de forrige filmene. I 2006 hadde Wahlberg rollen som løytnant Burton i filmen *Annapolis*, med James Franco i hovedrollen. I september 2006 hadde Wahlberg hovedrollen i den kortlivede TV-serien *Runaway*. I 2007 spilte han mot John Leguizamo i TV-serien *The Kill Point*, og i 2008 var han med i *Righteous Kill*, der han spilte mot Robert De Niro og Al Pacino. 

Wahlberg innehar en av hovedrollene som detektiv i TV-serien *Blue Bloods*, der handlingen er lagt til New York City. I USA sendes serien på kanalen CBS.

Privatliv
---------

Wahlberg er nest yngst av ni barn og har irsk, engelsk og svensk opphav. Han er bror til skuespilleren Mark Wahlberg.

Wahlberg giftet seg med Kim Fey den 20. august 1999. De fikk to barn sammen før de tok ut skilsmisse den 13. august 2008.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   GeneaStar, GeneaStar person-ID donaldedmondwahlberd[Hentet fra Wikidata]
3. ↑   filmportal.de, Filmportal-ID 18af3ff56b4c474bad688e1cce724a20, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w68w3hpk, besøkt 9. oktober 2017[Hentet fra Wikidata]

Eksterne lenker
---------------

* (en) Donnie Wahlberg – kategori av bilder, video eller lyd på Commons Rediger på Wikidata
* (en) Donnie Wahlberg på Internet Movie Database Rediger på Wikidata

* (sv) Donnie Wahlberg i Svensk Filmdatabas Rediger på Wikidata

* (da) Donnie Wahlberg på Filmdatabasen Rediger på Wikidata

* (da) Donnie Wahlberg på Scope Rediger på Wikidata

* (fr) Donnie Wahlberg på Allociné Rediger på Wikidata

* (en) Donnie Wahlberg på AllMovie Rediger på Wikidata

* (en) Donnie Wahlberg hos Turner Classic Movies Rediger på Wikidata

* (en) Donnie Wahlberg hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |